TRUBB เตรียมเพิ่มทุนบริษัทย่อย “ไทยรับเบอร์ เอช พี เอ็น อาร์” จำนวน 250 ลบ.
TRUBB เตรียมเพิ่มทุนบริษัทย่อย “ไทยรับเบอร์ เอช พี เอ็น อาร์” จำนวน 250 ลบ. โดยออกหุ้นสามัญใหม่ให้บริษัท 25,000,000 หุ้น จากทุนจดทะเบียนเดิม 250 ลบ. รวมเป็นทุนจดทะเบียนใหม่ 500 ลบ.
24 พ.ย. 2558

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ระบุว่า ที่ประชุมคณะกรรมการบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) (บริษัท) ครั้งที่ 8/2558 เมื่อวันที่ 10 พฤศจิกายน 2558 ได้มีมติอนุมัติการเพิ่มทุนจดทะเบียนของบริษัท ไทยรับเบอร์ เอช พี เอ็น อาร์ จำกัด บริษัทย่อยที่บริษัทถือหุ้นร้อยละ 99.99 ผู้ผลิตยางแท่ง (STR20) และยางคอมปาวด์
โดยบริษัทย่อยจะเพิ่มทุนจดทะเบียนอีกจำนวน 250 ล้านบาท จากทุนจดทะเบียนเดิมจำนวน 250 ล้านบาท เป็นทุนจดทะเบียนใหม่จำนวน 500 ล้านบาท โดยออกหุ้นสามัญใหม่จำหน่ายให้แก่บริษัทจำนวน 25,000,000 หุ้น ในราคาตามมูลค่าหุ้นที่ตราไว้หุ้นละ 10 บาท คิดเป็นจำนวนเงิน 250 ล้านบาท หลังจากการซื้อหุ้น บริษัทจะถือหุ้นจานวนรวม 49,999,997 หุ้น สัดส่วนการถือหุ้นยังคงอยู่ที่ร้อยละ 99.99 วัตถุประสงค์ของการเพิ่มทุน เพื่อลดอัตราส่วนหนี้สินต่อทุนของบริษัทย่อย
 